Πραγματικά απολαύσαμε τη διαμονή. Τα παιδιά ήταν φιλικότατοι, μας υποδέχτηκαν με δώρα και κεράσματα. Έκαναν τα πάντα για να περάσουμε όμορφα και ήταν συνεχώς διαθέσιμοι για το παραμικρό. Οι οδηγίες για να φτάσουμε ήταν ακριβείς και ήταν πολύ εύκολο να βρούμε το μέρος. Το σπίτι είναι πιο όμορφο από τις φωτογραφίες, πολύ καθαρό, ευρύχωρο και έχει πολλούς εσωτερικούς και εξωτερικούς χώρους, ιδανικό για παρέες. Περάσαμε ατελείωτες ώρες στην τεράστια εξωτερική τραπεζαρία με το μπάρμπεκιου ακριβώς δίπλα στο τραπέζι. Το τοπίο φανταστικό και η ησυχία απίστευτη. Μπορεί ολόκληρη ημέρα να μην περνούσε ούτε ένα αυτοκίνητο. Η κουζίνα ήταν μεγάλη και πλήρης και υπήρχαν αρκετές προμήθειες για τα πρωϊνά των πρώτων ημερών. Είχαμε στη διάθεσή μας όλων των ειδών τους καφέδες. Κάθε τι στο σπίτι ήταν σχεδιασμένο για να χαλαρώσει μια παρέα και να περάσει όμορφα. Μεγάλη εντύπωση μας έκανε το ενσωματωμένο λουτρό του μεγάλου δωματίου. Σεντόνια και πετσέτες ήταν πολυτελή και καλής ποιότητας. Οι ανεμιστήρες στα δωμάτια ήταν καλή ιδέα ειδικά για μας που αντιπαθούμε το κλιματιστικό και τα κλειστά παράθυρα. Το σπίτι είναι στο κέντρο του νησιού και η τοποθεσία ιδανική για βόλτες σε κάθε σημείο της Κρήτης. Πήγαμε Χανιά και Σητεία, στις δύο άκρες του νησιού. Πήγαμε επίσης με μεγάλη ευκολία στις νότιες παραλίες οι οποίες είναι πολύ κοντά. Η ταβέρνα του χωριού έχει γνήσιο κρητικό φαγητό. Το παραδοσιακό χωριό Αρχάνες είναι 10 λεπτά απόσταση και ίσως το πιο όμορφο χωριό της Κρήτης, με ωραίες ταβέρνες, μουσείο ακόμη και θερινό κινηματογράφο. Το Ηράκλειο είναι μόνο 15 λεπτά. Θα προτείναμε αυτό το σπίτι σε κάθε οικογένεια και παρέα φίλων. Γιώργο και Άννα ευχαριστούμε, θα ξανάρθουμε!